Društvene vijesti. 



Hrvatsko prirodoslovno društvo započelo je sredinom veljače o. g. 

 svoj normalan rad, jer je na svoju molbu dobilo od kr. redarstvenog za- 

 povjedništva za grad Zagreb ovo riješenje: 



»Hrvatskom prirodoslovnom društvu« na ruke predsjednika dra. 

 Franje Tucana 



u 



Zagrebu. 

 Kr. hrv.-slav.-dalm. zemaljska vlada, odio za unutarnje poslove, 

 obnašla je riješenjem od 17. veljače 1917. broj IV. B. 999. res. spora- 

 zumno s ces. i kr. vojnim zapovjedništvom u Zagrebu dozvoliti »Hrvat- 

 skom prirodoslovnom društvu« u Zagrebu daljnje djelovanje prema odo- 

 brenim pravilima. 



O čem se ovime obavješćujete. 



Upravitelj kr. vladin tajnik: 

 Jakoby. 

 Čim smo dobili dopuštenje za redoviti rad našega društva pripre- 

 mili smo sve za obdržavanje redovite glavne skupštine, pa o toj skup- 

 štini evo ovdje izvještaja: 



ZAPISNIK 



XXVII. redovite godišnje skupštine »Hrvatskoga prirodoslovnoga društva 

 u Zagrebu«, držane dne 20. svibnja 1917. u 10 sati prije podne u prosto- 

 rijama »Popovog tornja«. 



Predsjeda predsjednik društva dr. Fran Tucan, bilježi tajnik dru- 

 štva, asistent Nikola Fink. 



Pošto se sakupio dovoljan broj članova (41) otvara predsjednik 

 skupštinu u 10 i J^ sati, te prije prelaza na dnevni red predstavlja skup- 

 štini izaslanika kr. redarstvenog povjereništva za grad Zagreb, kr. ko- 

 tarskog pristava poglavitog gospodina Stjepana pl, Kemfelja, pa nastavlja: 



Slavna skupštino! Protekle su tri teške godine., pune bolova i krvi, 

 a mi ne imadjasmo ni jednom prilike, da se sastanemo, da se porazgo- 

 vorimo o radu, napretku i procvatu našega društva; tri duge godine, kroz 

 koje se dogodilo toliko toga, što je i naše društvo, mogli bismo gotovo 

 reći, iz temelja promijenilo. Meni se u ove tri godine ni jednom još nije 

 desila prilika, da stupim u uži doticaj sa članovima, jer godine 1914., 



Glasnik lirv. prirodoslovnog društva. 7 



